นายกรัฐมนตรี เข้าร่วมการประชุมผู้นำกลุ่ม G 20 นำเสนอมุมมองของอาเซียนเน้นเรื่องของการพัฒนาอย่างยั่งยืนในทุกมิติ
พลเอก ประยุทธ์ จันทร์โอชา  นายกรัฐมนตรี เข้าร่วมการประชุมกลุ่มประเทศอุตสาหกรรมชั้นนำและประเทศเศรษฐกิจเกิดใหม่ หรือการประชุมผู้นำกลุ่ม G 20 ประจำปี 2562 ณ นครโอซากา ประเทศญี่ปุ่น ที่ศูนย์ประชุม อินเท็กซ์ โอซากา โดยการประชุม G20 ในครั้งนี้ จัดขึ้นระหว่างวันที่ 28 -29 มิถุนายน  2562 แบ่งการประชุมออกเป็น 4 ช่วง         วันแรกจะเป็นการประชุมผู้นำกลุ่ม 20 ช่วงแรกและช่วงที่สอง โดยช่วงแรกนั้นจะเป็นการหารือในประเด็น เศรษฐกิจโลก การค้า และการลงทุน ที่นายกรัฐมนตรีจะได้กล่าวถ้อยแถลงต่อที่ประชุม ซึ่งนายกรัฐมนตรีจะได้นำมุมมองผลจากการประชุมอาเซียนซัมมิทครั้งที่ 34 ที่ประเทศไทยเป็นเจ้าภาพ นำเสนอต่อที่ประชุม  สำหรับประเด็นสำคัญที่ไทยในฐานะประธานอาเซียนจะให้ความสำคัญ คือเรื่องของการพัฒนาอย่างยั่งยืนในทุกๆมิติ ส่วนการประชุมผู้นำกลุ่ม 20          ช่วงที่ 2 จะว่าด้วยเรื่อง ของนวัตกรรม เศรษฐกิจดิจิทัลและปัญญาประดิษฐ์        ทั้งนี้ ระหว่างเข้าร่วมการประชุมวันแรก นายกรัฐมนตรีได้หารือทวิภาคีกับ (นายสกอตต์ มอร์ริสัน) นายกรัฐมนตรีเครือรัฐออสเตรเลีย  โดยทั้งสองฝ่ายต่างแสดงความยินดีที่ได้รับเลือกตั้งเป็นนายกรัฐมนตรี พร้อมยืนยันที่จะเสริมสร้างความร่วมมือในทุกมิติ ขณะที่ประเด็นสงครามการค้าระหว่างสหรัฐฯ-จีน ไทยและออสเตรเลียเห็นว่า กรอบความร่วมมือหุ้นส่วนทางเศรษฐกิจระดับภูมิภาค หรือ RCEP จะเป็นกลไลที่ช่วยแก้ปัญหา// ทั้งนี้ในฐานะประธานอาเซียน ไทยพร้อมร่วมมือกับ G20 ขณะที่ออสเตรเลียสามารถร่วมมือกับไทย ในฐานะสมาชิก G20 และประเทศคู่เจรจาของอาเซียน / โดยนายกรัฐมนตรีหวังว่าจะสามารถต่อยอดสิ่งที่หารือในเวที G20 สู่การประชุมสุดยอดอาเซียน ครั้งที่ 35 ในปลายปีนี้        นายกรัฐมนตรียินดีที่ทั้งสองประเทศมีความร่วมมือด้านการทหารและพร้อมกระชับความร่วมมือทุกด้าน / นายกรัฐมนตรีกล่าวถึงการประชุมสุดยอดอาเซียน ครั้งที่ 34 ที่ผ่านมาว่าประสบความสำเร็จด้วยดี /โดยอาเซียนมีการรับรองมุมมองต่อแนวคิดอินโด-แปซิฟิก / ซึ่งนายกรัฐมนตรีออสเตรเลีย ยินดีพิจารณากิจกรรมที่สามารถร่วมมือกันได้ และอาจนำเสนอในที่ประชุมอาเซียนปลายปีนี้  โอกาสนี้ นายกรัฐมนตรีได้ย้ำคำเชิญนายกรัฐมนตรีออสเตรเลียเยือนไทยอย่างเป็นทางการ        นอกจากนี้นายกรัฐมนตรียังมีกำหนดหารือทวิภาคี (กับ นายนเรนทร โมที ) นายกรัฐมนตรีสาธารณรัฐ อินเดีย และในช่วงบ่ายนายกรัฐมนตรีเข้าเฝ้าทูลละอองธุลีพระบาทสมเด็จพระราชินี (มักซิมา) แห่งเนเธอร์แลนด์ และการหารือทวิภาคีกับ (นายชินโซ อาเบะ ) นายกรัฐมนตรีญี่ปุ่น#การประชุมกลุ่มผู้นำ G 20  #นายกรัฐมนตรี